jkorsvik/nowiki_second_scrape_merged huggingface dataset:
Lybekkveien (Oslo)

Lybekkveien (1–39B, 2A–50B) er en vei på Holmen i bydel Vestre Aker i Oslo. Den går vestover fra Holmenkollveien. Etter noen hundre meter dreier den mot sørvest og krysser bl.a. Arnebråtveien, før den dreier mer mot sørøst og ender i Stasjonsveien.
Veien fikk navn i 1928 etter den tidligere husmannsplassen Lybekk (under Vestre Holmen). Denne lå på nedsiden av veien der nr. 10C og 10D er i dag.
Veien har variert bebyggelse. I nr. 2 er en villa fra mellomkrigstiden der det var kolonialforretning frem til 1950-årene. Nr. 8–16 er eneboliger fra 1960-årene på området for et tidligere gartneri. Nr. 20–22 er tomannsboliger og nr. 24–42 rekkehus fra en utbygging i 1948–52 i regi av Holmenhaugen borettslag, senere omorganisert til selveierboliger. Nærmere Stasjonsveien er en rekke boligblokker.


== Referanser ==


== Kilder ==
Knut Are Tvedt, red. (2010). «Lybekkveien». Oslo byleksikon (5. utg.). Oslo: Kunnskapsforlaget. s. 343. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Landerokollen (Oslo)

Landerokollen¨(3–17, 2–120) er en vei på Hellerud i bydel Alna i Oslo. Den går som blindvei nordvestover fra Rundtjernveien, men har gangveiforbindelse videre til Landeroveien.
Veien fikk navn i 1995 etter villa Landero.
Veien har seksjonert trehusbebyggelse fra 1990-årene tilsluttet Landerokollen boligsameie.


== Referanser ==


== Kilder ==
Knut Are Tvedt, red. (2010). «Landerokollen». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Landeroveien (Oslo)

Landeroveien (1–7; ingen partallsadresser) er en vei på Hellerud i bydel Alna i Oslo. Den går som blindvei sørover fra Venåsvegen, men har gangveiforbindelse videre til Landerokollen.
Veien fikk navn i 1935 etter villa Landero.
I nr. 1 er velhuset Kringsjå.


== Referanser ==


== Kilder ==
Knut Are Tvedt, red. (2010). «Landeroveien». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Langerudsvingen (Oslo)

Langerudsvingen (1–31D, 2A–30D) er en vei på Langerud i bydel Østensjø i Oslo. Den går sørøstover fra Østensjøveien før den svinger et par ganger og krysser Enebakkveien for så å ende i samme vei lenger sør.
Navnet ble vedtatt i 1951.
Bebyggelsen er for det meste rekkehus oppført for Lille Langerud Sambyggelag i 1948 (senere omgjort til selveier).


== Referanser ==


== Kilder ==
Knut Are Tvedt, red. (2010). «Langerudsvingen». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Langerudveien (Oslo)

Langerudveien (1–9, 2) er en vei på Langerud i bydel Østensjø i Oslo. Den var tidligere gårdsvei til Langerud gård, og gikk forbi Rustad gård og til Nøklevann. Den ble offentlig vei i 1898. I dag dreier det seg om en liten veistump sørover fra Løvsetdalen mot Skullerudveien. Det er gangveiforbindelse til sistnevnte, men stengt for biltrafikk.


== Referanser ==


== Kilder ==
Knut Are Tvedt, red. (2010). «Langerudveien». Oslo byleksikon (5. utg.). Oslo: Kunnskapsforlaget. s. 327. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Langkaia (Oslo)

Langkaia, også kjent som Langkaigata, er en gate og et kaianlegg i Oslo sentrum, på vestsiden av Bjørvika. Kaiområdet ble utbygget i 1906–09, veien er del av E18s sidetrasé til Bispevika.
Nr. 1 (Oslo havnelager) er eneste adresse i bruk.
I 2013 åpnet den første nybygde parsellen av Havnepromenaden langs Langkaia. Som gate åpnet den i 2014, og utgjør grensen mellom Bjørvika i øst, og Kvadraturen i vest. 


== Kilder ==
Knut Are Tvedt, red. (2010). «Langkaia». Oslo byleksikon (5. utg.). Oslo: Kunnskapsforlaget. s. 328. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Østerli terrasse (Oslo)

Østerli terrasse (1–21D, 2–28D) er en vei på Brattlikollen i bydel Nordstrand i Oslo. Den går som blindvei sørøstover fra Østerliveien og har gangveiforbindelse videre til Raschs vei og til en gangbro som går over E6 til Abildsøveien, som Østerli terrasse tidligere var en del av. Navnet ble vedtatt i 1988.


== Kilder ==
Knut Are Tvedt, red. (2010). «Østerli terrasse». Oslo byleksikon (5. utg.). Oslo: Kunnskapsforlaget. s. 638. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (Ø)». Oslo kommune. Arkivert fra originalen 29. juli 2014. Besøkt 22. august 2015.
Peter Ueberroth

Peter Victor Ueberroth (født 2. september 1937 i Evanston, Illinois) er en tidligere organisasjonsleder fra USA. Ueberroth var den sjette kommisær for baseball fra 1. oktober 1984 til 30. september 1988. Han var også president i U.S. Olympic Committee frem til oktober 2008, da embedet ble overtatt av Larry Probst.


== Referanser ==
Krka (Slovenia)

Krka (tysk: Krainer Gurk) er en sideelv til Sava fra høyre i Slovenia. Elven kommer fra underjordiske (karst-)kilder ved landsbyen Krka i kommunen Ivančna Gorica. Krka renner østover i Slovenia, gjennom byene Žužemberk, Novo Mesto og Kostanjevica na Krki, og munner ut i Sava ved Brežice.


== Bilder ==

		
		


== Referanser ==


== Eksterne lenker ==
(en) Krka (Sava) – kategori av bilder, video eller lyd på Commons
Pilies gatve

Pilies gatve («Slottsgaten») er et av de historiske hovedgatene i Gamlebyen i Vilnius, hovedstaden i Litauen.
Den er ganske kort, og går fra Katedralplassen til Rådhusplassen.
Pilies gatve er Vilnius' mest populære marked for tradisjonell folkekunst, med en rekke boder for suvenirer og kunsthåndverk. Det er også en rekke ravbutikker, motebutikker, kafeer og spisesteder i gaten.
Pilies gatvė er kjent for Kaziukasmessen som holdes første søndag efter St. Kasimirs dag, 4. mars, med deltakelse av kunsthåndverkere og folkemusikere fra hele Litauen, samt salg av matvarer som rugbrød, honningkaker, kjøtt og meieriprodukter, honning, øl og tradisjonell kvas (brød-drik) (litauisk: Gira).
Opptog og andre begivenheter i Vilnius henlegges som regel til Pilies gatve, både regelmessige som til jul, påske, uavhengighetsdagen, eller også spontane opptog som for å feire når det litauiske basketballaget har vunnet en viktig seir.
Vilnius universitet ligger mellom Pilies gatvė og Universiteto gatvė («Universitetsgaten»).
I Pilies gatve nr. 26 ligger Underskrivernes Hus (litauisk: Signatarų namai). Her ble Litauens uavhengighetserklæring underskrevet 16. februar 1918. Underskrivernes Hus har siden 2000 været museum.


== Galleri ==

		
		
		


== Eksterne lenker ==
(en) Pilies Street in Vilnius – kategori av bilder, video eller lyd på Commons
Pål Vigeland

Pål Vigeland (født i 1944 i Oslo) har arbeidet som metallkunstner i over førti år.

Han studerte ved Staatliche Werkkunstschule, Schwäbisch Gmünd, Tyskland, og senere ved Vestlandets Kunstakademi. Tok mesterbrev i gullsmedfaget 1972. Gjennom mange år var han ansatt som tegner for Theodor Olsens Eftf. Sølvvareverksteder A/S, designet stålbestikk for Norsk Stålpress, og utformet bordsølv til Oslo rådhus for David-Andersen A/S.
Han etablerte eget verksted i Bergen fra 1981, og flyttet virksomheten til Oslo i 2001. Han har hatt en rekke separatutstillinger i Oslo, Bergen, Trondheim, Hamar, Bodø, i Danmark og sist en større mønstring i Kunstbanken på Hamar.
Vigelands kunst er innkjøpt blant annet av Kunstindustrimuseene i Oslo, Bergen, Trondheim, Sørlandets Kunstmuseum, Oslo kommunes kunstsamling. I 2006 mottok han Høstutstillingsprisen.
Pål Vigeland har utført kunst i offentlig rom i Bergen, som portalen foran Engensenteret og i Statens Hus. I tillegg utført kirkekunst til ulike kirker, som Skjold kirke, Bergen, Domkirkeruinene, Hamar, og senest for Vestfossen kirke. Han er representert med arbeider i Stortinget, Epcot-senteret i USA og på Gullfaks A-plattform. Samt politiske engasjert med installasjonen «MUREN», som ble tildelt Høstutstillingsprisen, og verket «ABOVE» på fjorårets Skulpturbiennale.


== Referanser ==


== Eksterne lenker ==
Offisielt nettsted
Mariscala

Mariscala er en by i Lavalleja-departementet i det sørlige Uruguay. Byen har om lag 1 626 innbyggere.


== Historie ==
Mariscala ble grunnlagt 19. april 1910 av Cándido N. Cal.


== Befolkning ==
Mariscala har 1 616 innbyggere (Beregning 2011)
Kilde:


== Transport ==
 Ruta 8 Brigadier General Juan Antonio Lavalleja forbinder Mariscala med Montevideo, Pando, Solís de Mataojo, Pirarajá, Minas (75 km) og Isidoro Noblía.


== Referanser ==


== Eksterne lenker ==
Kart over Mariscala (spansk)
Illescas i lavalleja.gub.uy (spansk)
Ludwig Guttmann

Ludwig «Poppa» Guttmann (født 3. juli 1899 i Tost i provinsen Schlesien i kongeriket Preussen, død 18. mars 1980) var en tyskfødt britisk nevrolog som grunnla de Paralympiske leker i England. 
Han hadde jødisk bakgrunn og måtte flykte fra Det tredje rike før utbruddet av andre verdenskrig. Guttmann betraktes som en av grunnleggerne av organisert fysisk aktivitet for funksjonshemmede.


== Referanser ==
Løvenskiold–Vækerø

Løvenskiold–Vækerø AS er et norsk aksjeselskap stiftet 7. juni 1974. Administrerende direktør er Carl Otto Løvenskiold d.y., mens Birger Johan Skjellvik er styreleder.
Selskapet har som vedtektsfestet formål å «eie og drive jordbruk og skogbruk, samt videre produksjon, handel, rederi og annen hermed forbunden virksomhet, herunder også stille garantier for samt å delta som aksjeeier eller på annen måte i foretagender med lignende formål.»I tillegg eier Løvenskiold–Vækerø 46 prosent av aksjene i trelastkonsernet Bergene Holm AS.


== Referanser ==


== Eksterne lenker ==
Offisielt nettsted
Gaetán

Gaetán er en by i Lavalleja-departementet i det sørlige Uruguay. Byen hadde i 2011 om lag 49 innbyggere.


== Befolkning ==
Gaetán har 49 innbyggere (Beregning 2011)
Kilde:


== Referanser ==


== Eksterne lenker ==
Kart over Gaetán (spansk)
Poblado Aramendía

Poblado Aramendía eller Aramendía er en by i Lavalleja-departementet i det sørlige Uruguay. Byen hadde i 2011 om lag 96 innbyggere.


== Befolkning ==
Aramendía har 96 innbyggere (Beregning 2011)
Kilde:


== Transport ==
 Ruta 8 Brigadier General Juan Antonio Lavalleja forbinder Aramendía med Montevideo, Pando, Solís de Mataojo, Minas og Isidoro Noblía.


== Referanser ==


== Eksterne lenker ==
Kart over Aramendía (spansk)
Polanco Norte

Polanco Norte er en by i Lavalleja-departementet i det sørlige Uruguay. Byen hadde om lag 87 innbyggere i 2011.


== Befolkning ==
Polanco Norte har 87 innbyggere (Beregning 2011)
Kilde:


== Referanser ==


== Eksterne lenker ==
Kart over Polanco Norte (spansk)
Underskrivernes Hus

Underskrivernes Hus ligger i Pilies gatve nr 26 i Gamlebyen i Vilnius, hovedstaden i Litauen. Den har fått dagens navn etter at Litauens uavhengighetserklæring ble undertegnet her 16. februar 1918. Bygningen er i dag et museum, og er en del av Litauens nasjonalmuseum.
Bygningen er første gang nevnt i et edikt fra 1645. Huset er endret en rekke ganger gjennom 1600- og 1700-tallet. Etter en større brann på 1700-tallet, gikk det igjennom en større ombygging og fikk en ny etasje. På slutten av 1800-tallet ble det bygget om av Kazimierz Sztral i stilen nyrenessanse etter tegninger av den russiske arkitekten Alexiej Polozov.
Huset ble opprinnelig brukt som bolighus, eter hvert åpnet Sztral den kjente kafeen Biały Sztral i første etasje, som var i virksomhet helt fram til 1939.
Fram til 1918 hadde Den litauiske hjelpekomiteen, som opererte under første verdenskrig, kontorer i bygningen, og det var i denne organisasjonens lokaler at Det litauiske råd møttes i februar 1918 og undertegnet uavhengighetserklæringen. I tiden videre huset bygningen både boliger og kontorer for ulike litauiske organisasjoner.
Etter at Litauen ble uavhengig fra Sovjetunionen i 1990, ble det bestemt at bygningen skulle omgjøres til museum, og dette åpnet for publikum i 2000, og har siden 2003 vært en del av Litauens nasjonalmuseum.
16. februar hver år blir undertegnelsen av uavhengighetserklæringen minnet i huset.


== Eksterne lenker ==
Nasjonalmuseets nettsider
Villa Serrana

Villa Serrana er en by i Lavalleja-departementet i det sørlige Uruguay. Byen hadde om lag 89 innbyggere i 2011.


== Befolkning ==
Villa Serrana har 89 innbyggere (Beregning 2011)
Kilde:


== Referanser ==


== Eksterne lenker ==
(en) Villa Serrana – kategori av bilder, video eller lyd på Commons 
www.villaserrana.info (spansk)
Kart over Villa Serrana (spansk)
Botnelva (Karlsøy)

Botnelva er ei elv på Ringvassøya i Karlsøy kommune i Troms og Finnmark.  Den er 8,06 km lang og har et nedbørfelt på 18,18 km². Middelvannføringen ved munningen er 1,15 m³/s.Elva har utspring fra Isvatnan i høyfjellsområdene sør på Ringvassøya, hvor den heter Iselva. Den renner mot nord og faller bratt ned dalsida på vestsida av Instebotndalen. I dalbunnen møter den elva fra Austbotndalen, og danner Botnelva, som fortsetter nordover til den munner ut i Vassbotn, lengst sør i Skogsfjordvatnet.
Elva er en del av Skogsfjordvassdraget, som i 1973 ble vernet mot kraftutbygging i Verneplan I for vassdrag.


== Referanser ==
Villa del Rosario (Uruguay)

Villa del Rosario er en by i Lavalleja-departementet i det sørlige Uruguay. Byen hadde om lag 149 innbyggere i 2011.


== Befolkning ==
Villa del Rosario har 149 innbyggere (Beregning 2011)
Kilde:


== Referanser ==


== Eksterne lenker ==
Kart over Villa del Rosario (spansk)
Colón (Uruguay)

Colón er en by i Lavalleja-departementet i det sørlige Uruguay. Byen hadde om lag 180 innbyggere i 2011.


== Navn ==
Navnet Colón kommer fra oppdageren Christofer Columbus (spansk: Cristóbal Colón).


== Befolkning ==
Colón har 180 innbyggere (Beregning 2011)
Kilde:


== Referanser ==


== Eksterne lenker ==
Kart over Colón (spansk)
Mathias Rasmussen

Mathias Knutsen Rasmussen  (født 25. november 1997) er en norsk fotballspiller som spiller for Sportsklubben Brann.Rasmussen signerte for Start i august 2013 etter å ha spilt for Lyngdal i oppveksten.. Han fikk sin første offisielle A-lagskamp i Start-trøya da han ble byttet inn i cupoppgjøret borte mot Høllen 24. april 2014.I en alder av 16 år og 342 dager fikk lyngdølen sin debut i Eliteserien mot Sandnes Ulf 2. november 2014, etter at han kom innpå for Kristoffer Ajer etter 70 minutter. Én måned etter Tippeliga-debuten ble Rasmussen tatt opp i A-lagstroppen til Start da han forlenget kontrakten til ut 2017-sesongen.19. juli 2016 meldte han overgang til danske Nordsjælland. Rasmussen signerte en fireårskontrakt.Rasmussen er sønn av tidligere Mandalskameratene-spiller Roger Rasmussen og fetter av Viking-spiller Julian Ryerson.


== Referanser ==


== Eksterne lenker ==
(en) Mathias Rasmussen – Transfermarkt 
(en) Mathias Rasmussen – Soccerway 
(no) Mathias Rasmussen – Norges Fotballforbund 
(en) Mathias Rasmussen – FBref
Håndball under Panamerikanske leker 2015

Håndball under Panamerikanske leker 2015 ble arrangert i Exhibition Centre fra 16. til 25. juli 2015, som en av flere sporter under de 17. Panamerikanske leker i Toronto i Canada.Brasil vant finalene for både menn og kvinner over Argentina. Ettersom vinneren er vertsnasjon under Sommer-OL 2016 i Rio de Janeiro i Brasil, tok Argentina over den direkte kvalifiseringsplassen som sølvvinnere.


== Medaljevinnere ==


=== Nasjoner ===
      Vertsnasjon (Canada)


=== Utøvere ===


== Kvalifiserte nasjoner ==
Åtte herrelag og åtte kvinnelag kvalifiserte seg til lekene. De tre beste lagene under de Søramerikanske leker og Sentralamerikanske og karibiske leker var kvalifisert fra sine respektive turneringer. Vertsnasjonen Canada ble automatisk kvalifisert, mens den siste plassen ble avgjort i en siste kvalifisering mellom USA og lagene som kom på fjerdeplass i de andre kvalifiseringsturneringene.Etter at de fjerdeplasserte i de Sentralamerikanske og karibiske leker 2014 avsto fra å spille kvalifisering, ble den siste plassen avgjort mellom USA og Uruguay.


=== Menn ===


=== Kvinner ===


== Referanser ==
Feliciano (Uruguay)

Feliciano er en by i Durazno-departementet i det sentrale Uruguay.


== Befolkning ==
Feliciano har 77 innbyggere (Beregning 2011)

Kilde:


== Referanser ==


== Eksterne lenker ==
Offisielt nettsted for Durazno (spansk)
Kart over Feliciano (spansk)
Ombúes de Oribe

Ombúes de Oribe er en by i Durazno-departementet i det sentrale Uruguay.


== Navn ==
Byen er oppkalt etter Manuel Oribe, uruguayansk offiser og politiker.


== Befolkning ==
Ombúes de Oribe har 89 innbyggere (Beregning 2011)

Kilde:


== Referanser ==


== Eksterne lenker ==
Offisielt nettsted for Durazno (spansk)
Kart over Ombúes de Oribe (spansk)
Smalelva (Spydeberg)

Smalelva er en sideelv til Glomma i Spydeberg kommune, Østfold.
Elva har utspring i Lyseren, som ligger på grensen mellom Spydeberg og Enebakk. Den renner stort sett sørover og dreier øst i det nederste løpet før den munner ut i Glomma ved Langnes jernbanebru. Total lengde er ca. seks kilometer. Høydeforskjellen fra utspring til utløp er ca. 80 meter. Fallene i elva har gjennom tidene blitt utnyttet til drift av sagbruk, møller og annen industri. Her kan nevnes Nestingen papirfabrikk, som var i drift mellom 1813 og 1870. Her er også det gamle Spydeberg Kommunale Elektricitetsverk fra 1911. Det er nå nedlagt, og i lokalene er det bygd opp et lite museum om Smalelva og dens historie.


== Se også ==
Liste over elver i Østfold


== Referanser ==
Arsen Sakalov

Arsen Sakalov (født 1962) fra Nazran i delrepublikken Ingusjetia i Russland er en borgerrettsaktivist.
Sakalov studerte biologi ved universitetet i Groznyj i Tsjetsjenia, men da den andre Tsjetsjenia-krigen brøt ut i 1999 avbrøt han studiene og reiste hjem til Ingusjetia. Der arbeidet han for borgerkrigens ofre og tok initiativ til organisasjonen Juridisk initiativ for Tsjetsjenia (Pravovaia Initiativa po Chechne).
Han har arbeidet for at rettslige prosesser for forbrytelser mot menneskerettighetene skal komme i orden, men i 2003 tvang regjeringen i Ingusjetia dem til å legge ned arbeidet. Sakalov er stiftelsen Russian Justice Initiatives (Det russiske rettsinitiativet) koordinator for Ingusjetia, og arbeider også med å dokumentere og rapportere brudd på menneskerettighetene.
I 2005 ble han tildelt Per Anger-prisen med begrunnelsen: «för att med stora insatser och självuppoffring ha visat att inhumanitet och rättslöshet kan bekämpas med medmänsklighet».


== Kilder ==
Hjemmesiden til Forum för levande historia


== Eksterne lenker ==
Russian Justice Initiatives hjemmesider
«Dialog med Ryssland räcker inte», Svenska Dagbladet 2009-11-18
Kasakhstan i Tyrkvisjonens sangkonkurranse

Kasakhstan i Tyrkvisjonens sangkonkurranse er en oversikt over Kasakhstans deltakelser og resultater i Tyrkvisjonens sangkonkurranse. Landet har deltatt i alle konkurransene som har vært arrangert siden 2013. Kasakhstans representant vant konkurransen i 2014.


== Bakgrunn ==
Kasakhstan er blant deltakerlandene og -regionene som har deltatt i alle årene Tyrkvisjonens sangkonkurranse har vært arrangert. Landet har hittil også deltatt i finalen hvert år. I 2014 ble Zjanar Duğalova, akkompagnert av dombra-spilleren Nurzjan Täzjikenov, konkurransens andre vinner med sitt bidrag «Izin körem».TV-produksjonsselskapet og underholdningsarrangementarrangøren Adam Media Group (AMG) organiserer landets nasjonale finaler og deltakelsene i Tyrkvisjonens sangkonkurranse. De nasjonale og internasjonale konkurransene kringkastes av en av mediagruppens samarbeidskanaler.Fra 2013 til 2015 ble landets representant valgt i en nasjonal finale. De nasjonale finalene har vært omfattende, med flere deltakere som er ansett som blant landets beste musikere, og med en produksjon av en standard som kan sammenlignes med nasjonale finaler som arrangeres i forkant av Eurovision Song Contest. I en periode med usikkerhet, som følge av avlyste konkurranser, ble det gjort et internt valg av Serik Gamza-zade som representant til den senere avlyste konkurransen i 2018. Da Tyrkvisjonens sangkonkurranse igjen ble arrangert i 2020 ble det også foretatt internt valg av landets deltaker.
I 2017 skulle Tyrkvisjonens sangkonkurranse arrangeres i Nur-Sultan i forbindelse med at byen også var vertskap for verdensutstillingen dette året. Konkurransen ble ikke arrangert, trolig på grunn av uklarheter rundt rettighetene til programkonseptet. Også i 2021 skulle konkurransen, ifølge TMB, arrangeres i byen Turkistan, men arrangementet ble av ukjente årsaker aldri avholdt.Kasakhstan er ett av landene hvor publikumsinteressen har vært størst rundt konkurransen. I perioden fra 2013 til 2015 var landet blant forhåndsfavorittene til å vinne, og alle bidragene kvalifiserte seg til finalen. I samme periode var Kasakhstan i gjennomsnitt resultatmessig best sammenlignet med andre deltakerland og -regioner, med oppnådd første-, andre- og niendeplass i løpet av tre år.


== Deltakere, bidrag og resultater ==
Tabellforklaring Vinner 
 Ikke kvalifisert til finalen 
 Deltok ikke/trakk seg/diskvalifisert 
 Ingen konkurranse 
 Opplysning ukjent. Ingen delfinale. 


== Kringkastere og jurymedlemmer ==


== Se også ==
Kasakhstans uigurer i Tyrkvisjonens sangkonkurranse
Kasakhstan i Junior Eurovision Song Contest


== Referanser ==


== Eksterne lenker ==
Khabar (kk) (ru)
Kasakhstan på turkvizyon.tv
Star (seilbåt)

Star eller starbåt er en entype-kjølbåt for to personer. Den var olympisk klasse fra 1932 til 2012, men unntak i lekene i 1976 da den ble erstattet med Tempest. Star har ikke spinnaker eller genaker som de fleste andre, men bruker å invertere fokken på lens i stedet. I 1968 tok Peder Lunde jr. og Per Wiken sølv i Star.
Brahim Dahane

Brahim Dahane (født 1965) er en menneskerettighetsaktivist fra Vest-Sahara på Afrikas nordvestkyst.
Dahane grunnla menneskerettighetsorganisasjonen Asociación Saharui de Victimas de Violaciones Graves de los Derechos Humanos Cometidas por el Estado Marroqui (ASVDH). Han har vært fengslet i lengre perioder, og også vært torturert..
Den svenske avdelingen av International Commission of Jurists nominerte ham i 2009 til Per Anger-prisen. Juryens motivasjon for tildelingen var «För att i konflikten mellan Marocko och Polisario rörande Västsahara uthålligt med fredliga medel och personligt mod riskerat sitt liv i kampen för mänskliga rättigheter».


== Kilder ==
Hjemmesiden til Forum för levande historia


=== Fotnoter ===
Jelena Urlajeva

Jelena Michailovna Urlajeva (født 1957) er en menneskerettighetsaktivist fra Usbekistan.
Jelena Urlajeva er medlem i borgerrettsorganisasjonen the Human Rights Society of Uzbekistan. I 2001 arbeidet hun for mennesker som mistet sine hjem på grunn av et veibyggingsprosjekt, noe som førte til at hun ble tvangsinnlagt på et sinnssykehus. Etter to måneders press fra utenlandske menneskerettighetsorganisasjoner ble hun skrevet ut, men har senere flere ganger blitt tvunget til psykiatrisk behandling.
Etter at regimet i 2005 massakrerte demonstranter i Andijon 2005 arrangerte Jelena Urlajeva nye demonstrasjoner for å støtte forfulgte journalister og få mer internasjonal oppmerksomhet for situasjonen i landet.
Urlajeva ble tildelt Per Anger-prisen i 2010, og juryens motivasjon var at hun i en truende omgivelse «osjälviskt och med fredliga medel och med stort personligt mod riskerat sitt eget liv och hälsa i kampen för mänskliga rättigheter».


== Kilder ==
International Foundation for the Protection of Human Rights Defenders hjemmesider, lest 2010-10-26


== Eksterne lenker ==
Urlaeva på hjemmesiden til Forum för levande historia lest 2015-01-17
Uzbekistan: The children are forced to pick the cotton again. The authorities keep hiding this fact (photo) på 2010-09-20 på Ferghana.rus hjemmeside